**Тақырып 8.** Шоғырландырылған жəне жеке қаржылық есептілік.

***Дәрістің мақсаты:*** Шоғырландырылған жəне жеке қаржылық есептіліктерді жасау жайлы түсінік беру

**Дәріс сабағының жоспары**

1. Қаржылық есептілікті құрастыру мақсатындағы бақылау

2. Шоғырландырылған қаржылық есептілікті ұсыну

3. Шоғырландыру рəсімдері

4. Жеке қаржылық есептілікте еншілес, бірлесіп бақыланатын жəне қауымдасқан ұйымдарға инвестицияларды есепке алу

Есептеу әдісі бойынша қаржылық есептілікті әзірлеп, ұсынатын субъект, осы Стандартты шоғырландырылған қаржылық есептілікті әзірлеп, ұсынуда қолдануы тиіс.

Осы Стандарт субъектінің бірлестіктеріндегі есептеу әдісіне және субъектілердің бірігуі барысындағы туындайтын гудвилл есебін қоса алғанда, олардың шоғырландыруға болатын ықпалына қатысты емес (субъектілер бірлестігіндегі есептеу бойынша нұсқауды кәсіпорындардың бірігуіне арналған, қаржылық есептіліктің тиісті халықаралық немесе ұлттық стандартынан табуға болады).

Осы Стандартты, сондай-ақ, бақылаудағы субъектілерді, бірлескен бақылаудағы субъектілерді және қауымдасқан субъектілерді ескеру барысында, субъект жергілікті нормативтік талаптарға сәйкес жеке қаржылық есептілікті ұсыну мүмкін немесе қажет деп тапқан жағдайларда қолдану қажет. Осы Стандарт мемлекеттік коммерциялық кәсіпорындардан басқа, қоғамдық сектордың барлық субъектілеріне қолданылады.

ҚС ХҚЕС К жариялаған «Қоғамдық сектор үшін қаржылық есептіліктің халықаралық стандарттарына алғы сөзде» мемлекеттік коммерциялық кәсіпорындар (МКК) ҚЕХСК әзірлеген ҚЕХС ұстанатындығы түсіндірілген. МКК анықтама «Қаржылық есептілікті ұсыну» 1 ҚС ХҚЕС берілген.

Осы Стандарт шоғырландырылған қаржылық есептілікті дайындау мен ұсынуға қойылатын және бақылаудағы субъектілерді, бірлесіп бақыланатын субъектіге қатысушы және инвестор, бақылаушы субъектінің жеке қаржылық есептілігінде бірлескен бақылаудағы субъектілерді және қауымдасқан субъектілерді ескеру талаптарын бекітеді.

МКК өзінің қаржылық есептілігінде осы Стандартты ұстануға міндетті еместігіне қарамастан, егер МКК болып табылмайтын қоғамдық сектор субъектісінің бір немесе одан көп МКК болып табылатын бақылаудағы субъектілері, бірлесіп бақылаудағы субъектілері және қауымдасқан субъектілері болған жағдайда, осы Стандарттың ережелері қолданылымды болып келеді. Бұл жағдайда, осы Стандартты МКК экономикалық бірліктің шоғырландырылған қаржылық есептілігіне енгізу үшін және МКК жасалған инвестицияларды ескеру үшін, бірлесіп бақыланатын субъектіге қатысушы және инвестор, бақылаушы субъектінің жеке қаржылық есептілігінде қолдану қажет.

Осы Стандартта келесі терминдер төмендегідей мағынада қолданылады:

Шоғырландырылған қаржылық есептілік - бір субъекті дайындағандай етіп ұсынылған экономикалық бірліктің қаржылық есептілігі.

Бақылаудағы субъект – басқа субъектінің бақылауындағы (бақылаушы субъект ретінде танымал) серіктестік секілді бейкорпоративтік субъектіден тұратын субъект.

Бақылаушы субъект – бір немесе бірнеше бақылаудағы субъектілері бар субъект.

Өзіндік құн бойынша есептеу әдісі - Инвестиция өзіндік құны бойынша мойындалатын инвестицияны есептеу әдісі. Инвестор пайданы, инвестициядан түсетін пайданы алған күнінен кейін болатын, инвестиция нысанасының жинақталған пайдасынан үлестірім алуға құқығы бар деңгейде мойындайды. Осы пайдадан артық төленген немесе төлеуге жататын үлестірілімдер инвестицияның орнын толтыру ретінде қарастырылады және инвестицияның өзіндік құнының азаюы ретінде мойындалады.

Азшылықтың үлесі - бақылаудағы субъектінің пайдасының/тапшылықының және таза активтерінің/капиталының бақылаушы субъект тікелей иеленбейтін немесе бақылаудағы субъектілер арқылы жанама иеленетін бөлігі болып табылады.

Жеке қаржылық есептілік - инвестициялар инвестиция нысанасының ұсынылған нәтижелері мен таза активтерінің негізінде емес, таза активтердегі/капиталдағы тікелей үлес негізінде ескерілген, қауымдасқан субъектіге инвестор немесе бірлескен бақылауға қатысушы, бақылаушы субъект ұсынған қаржылық есептілік.

**Бақылау сұрақтары**

1. Шоғырландырылған қаржылық есептілік
2. Жеке қаржылық есептілік
3. Шоғырландырылған қаржылық есептілікті қолдану аясы
4. Қаржылық есептілік мақсатымен басқа субъектіні бақылауға алу
5. Шоғырландырылған қаржылық есептілікті ұсыну тәртібі